Ringtee tänav (Tartu)
Ringtee tänav on tänav Tartus Ropka tööstusrajoonis, peamiselt asuvad selle ääres kontori- ja tööstushooned. Tänav kulgeb Võru tänavast kuni Turu tänavani ja on umbes 1,5 km pikk. Ringtee tänav rekonstrueeriti Idaringtee projekti raames aastatel 2012–2013 kogu ulatuses neljarealiseks. Kuni 2022. aastani kandis Ringtee nime ka Tallinna–Tartu–Võru–Luhamaa maantee lõik Ilmatsalu ringist kuni Postimaja liiklussõlmeni, kuid kohanimede korrastamise käigus anti sellele lõigule nimeks Lääneringtee.